Generell status i Hareid kommune:

Korona-smitte i Hareid kommune:

Hareid kommune har per no hatt to kjende smittetilfelle av koronavirus*:

Fredag 27. mars fekk Hareid kommune stadfesta sitt andre smittetilfelle.

Søndag 22. mars fekk Hareid kommune det fyrste stadfesta smittetilfellet. Vedkomande blei smitta på reise.

* Det nasjonale smitteregisteret MSIS (som mange medier nyttar i sine oversikter) melder om tre personar med smitte i kommunen. I dette registeret er smittetilfella knytt til folkeregistrert adresse. Det er ikkje nødvendigvis det same som bustadadresse. Hareid kommune kjenner ikkje til eit tredje smittetilfelle, noko vi ville ha gjort om vedkomande var busett i kommunen.

Det er ikkje offisielle rutinar for når folk blir friskmelde. Kommunen melder derfor ikkje dette talet.

Testing av covid-19

Har du spørsmål om korona?

Ta kontakt med Hareid legesenter på 70 30 70 70. Telefonen er open frå 08-15 alle kvardagar bortsett frå pause kl 1130-1200. Tirsdag og torsdag varer pausa til kl 1230.

Alle som mistenker at dei har covid-19, skal få teste seg. Det betyr at viss du har symptom på luftvegssjukdom eller har vore i samanhengar der det har vore påvist smitte, må du ta kontakt med legesenteret.

Hareid kommune har god testkapasitet.

Vi tilbyr test til faste tidspunkt alle kvardagar.

Testing må avtalast på førehand.

Måndag: kl 1045-1345

Tysdag: kl 1045-1245

Onsdag: kl 1045-1345

Torsdag: kl 1045-1245

Fredag: kl 1045-1345

I helgane er det legevakten som testar. Dei når du på telefon 116 117.

Legekontor/legevakt/koronatesting

Dørene til legesenteret vil vere låst, og pasientar vil bli sloppe inn etter tur.

Legesenteret er delt i to og har fått ein eiga smitteavdeling. Den held til i lokala til helsestasjonen.

Alle som skal til lege MÅ ha avtale på førehand, uavhengig om dei kjem med luftvegsinfeksjon eller ikkje.

Karantene/isolasjon

Lokalt karantenevedtak er oppheva.

Nasjonale retningslinjer er at alle som kjem heim frå utanlandstur, skal ha 14 dagars heimekarantene.

Personar i karantene som utviklar symptom på luftvegsinfeksjon skal i heimeisolasjon.

Personar som har vore i nærkontakt med stadfesta tilfelle av covid19 skal også i karantene.

Regjeringen oppmoder personar som er satt i karantene om ikkje å ta kontakt med lege for sjukemelding. Be arbeidsgjevar om å få nytte eigenmelding i staden.

Les meir om karantene og isolasjon her

Arrangement/samlingar/aktivitetar

Det er opna for avgrensa aktivitet/trening på leikeplassar, fotballbaner og -bingar

Hareid kommune følger no dei nasjonale retningslinjene. For tida har profesjonelle aktørar lov å ha arrangement med opptil 200 personar. Privatpersonar kan ha samlingar med inntil 20 personar.

For alle arrangement og samankomstar må ein kunne overhalde smittevern- og avstandsreglane.

Reise-restriksjonar

Skule og barnehage

Sjukeheim/dagsenter/Hjellebakken/andre helsetenester

Sjukeheimen er opna for besøk med strenge retningslinjer. Pårørande med symptom på luftvegsinfeksjon får ikkje kome inn.

Ved omsorgsbustadane ved Hadartun og Hjellebakken er det besøksrestriksjonar.

Frå 6. mai vil dagsenter for eldre bli gradvis opna. Psykiatrisk dagsenter og Sanzibar er stengd.

Alle må rekne med at tenestenivået vil bli redusert. Det vil bli gjort individuelle vurderingar.

Nav

Rådhuset/Servicetorget

Servicetorget er stengt. Det same er rådhuset for dei som ikkje har avtale.

Publikum må rekne med at sakshandsaming vil ta lenger tid enn normalt i denne situasjonen.

Har du behov for utsetting eller oppdelt faktura for kommunale avgifter og eigedomsskatt?

Informasjon til tilsette

Dei tilsette blir informert via e-post, intranett og dialog med næraste leiar.

Fellesinfo som ligg på intranett er også tilgjengeleg her.

Folkevalde møte

Dei folkevalde møta går no som normalt, men delvis over video. Møta blir fortløpande publisert på heimesidene våre.

Anna drift:

Vatn og avløp: Normal drift

Tekniske teneste: Normal drift

Akutte hendingar på veg, vatn og avlaup som ikkje kan vente til normal kontortid: 970 62 360

Denne artikkelen vil bli fortløpande oppdatert.

Les meir om koronaviruset på Folkehelseinstituttet sine nettsider eller helsenorge.no.